
17. zasadnutie							Bod programu MZ č.: 3
MZ mesta Trnava							Materiál č.:1
16. 9. 2025
Prenájom časti Spádového ihriska na Ul. Limbová v Trnave (BESST, s r. o.)
Návrh predkladá:							Návrh spracoval:
Majetková komisia MZ						Ing. Emília Macková									Odbor majetkový
Spracované: 1. 9. 2025
Zodpovedá: JUDr. Jana Tomašovičová, vedúca odboru majetkového MsÚ
Číslo spisu: 45998/2025

Návrh uznesenia
Mestské zastupiteľstvo mesta Trnava po prerokovaní:
1. Rozhoduje
v súlade s § 3 ods. 5 písm. w) a § 4 ods. 1 písm. b) a c) Zásad hospodárenia a nakladania s majetkom Mesta a s majetkom štátu, ktorý Mesto užíva o dočasnej prebytočnosti nehnuteľného majetku: Spádového ihriska na Ulici Limbová v Trnave, nachádzajúcom sa v k. ú. Trnava, obec Trnava, okres Trnava, na pozemkoch parcela registra „C“ č. 8399/264, parcela registra „C“ č. 8399/265 a časti pozemku parcela registra „C“ č. 8399/77 z dôvodu protihodnoty, ktorú mesto získa za majetok vo forme nájomného a z dôvodu nižších ekonomických nákladov na údržbu a prevádzku majetku mesta.
2. Schvaľuje
prenájom časti Spádového ihriska na Ulici Limbová v Trnave, nachádzajúcom sa v k. ú. Trnava, obec Trnava, okres Trnava, na pozemkoch parcela registra „C“ č. 8399/264 - ostatná plocha o výmere 3265 m2, parcela registra „C“ č. 8399/265 - ostatná plocha o výmere 2208 m2 a časti pozemku parcela registra „C“ č. 8399/77 - zastavaná plocha a nádvorie o výmere cca 2000 m2, 
v dňoch školského vyučovania v čase od 8,00 hod. do 15,00 hod., za nájomné 2000,00 eur/rok, spoločnosti BESST, s.r.o., Limbová 3, Trnava, IČO: 44 867 379, na dobu určitú 5 rokov od 1. 10. 2025 do 31. 8. 2030, s nasledovnými podmienkami:
· nájomca umožní užívanie detských herných prvkov ihriska materským školám pôsobiacimi pod ZŠ s MŠ M. Gorkého, 3-krát týždenne v čase od  9,30 hod do 11,15 hod,
· nájomca umožní výlučné užívanie areálu minimálne 2-krát za rok na akcie organizované Mestom Trnava, pričom termín akcie bude oznámený nájomcovi min. 5 pracovných dní vopred,
· Mesto Trnava umožní výlučné užívanie areálu nájomcovi max. 5-krát za rok, pričom termín akcie bude oznámený Mestu Trnava min. 5 pracovných dní vopred,
· nájomca bude zabezpečovať: bežnú údržbu zelene (kosenie min. 4-krát ročne, hrabanie lístia, čistenie plôch zelene) a bežnú údržbu plôch areálu (zber odpadkov, zametanie, odburiňovanie spevnených plôch – čo bude preukazovať fotodokumentáciou),
· za reálne a faktické užívanie ihriska v období od 1. 1. 2024 do 30. 9. 2025 nájomca uhradí  Mestu Trnava odplatu vo výške 2000,00 eur/rok t.j.  3500,00 eur.
podľa § 9aa ods. 2 písm. e) zákona č. 138/1991 Zb. o majetku obcí v znení neskorších predpisov z dôvodu hodného osobitného zreteľa, o ktorom mestské zastupiteľstvo rozhoduje trojpätinovou väčšinou všetkých poslancov a ktorý spočíva v zmysle § 7 ods. 2 písm. i) Zásad hospodárenia a nakladania s majetkom Mesta a s majetkom štátu, ktorý Mesto užíva v tom, že nájom majetku mesta prispeje k zabezpečeniu výchovno-vzdelávacieho a telovýchovného rozvoja mesta a jeho obyvateľstva, 
pričom v danom prípade sa postupuje podľa § 9aa ods. 3 zákona č. 138/1991 Zb. o majetku obcí v znení neskorších predpisov a § 8 ods. 1 písm. i) Zásad hospodárenia a nakladania s majetkom Mesta a s majetkom štátu, ktorý Mesto užíva, podľa ktorého pri nájmoch majetku mesta z dôvodov hodných osobitného zreteľa je možné znížiť nájomné oproti všeobecnej hodnote nájomného v prípade ak nájom majetku prispeje k zabezpečeniu výchovnovzdelávacieho a telovýchovného rozvoja mesta a jeho obyvateľstva.
3. Berie na vedomie
v zmysle § 9aa ods. 2 písm. e) bod 3/ zákona č. 138/1991 Zb. o majetku obcí v znení neskorších predpisov všeobecnú hodnotu nájomného nehnuteľností opísaných v bode 2. výrokovej časti uznesenia a tvoriacich predmet nájmu:  
· [bookmark: _Hlk207026485]parcely registra „C“ č. 8399/264  a č. 8399/265 na úrovni 3,020 eur/m2/rok,
· parcela registra „C“ č. 8399/77 na úrovni 1,753 eur/m2/rok.
4. Ukladá
Mestskému úradu v Trnave
Odboru majetkovému:  
a) zabezpečiť podklady pre vypracovanie nájomnej zmluvy 
Termín: do  30. 9. 2025
Odboru právnemu:    
b) pripraviť nájomnú zmluvu v zmysle bodu 2 uznesenia a predložiť druhej zmluvnej strane na podpis.
Termín: do  31. 10. 2025

Dôvodová správa
Spádové ihrisko v areáli bývalej ZŠ na Ul. Limbová 3 užívala spoločnosť BESST s.r.o. na základe nájomnej zmluvy. Zmluva bola uzatvorená na dobu určitú od 1. 1. 2018 do 31. 12. 2023 za nájomné 1,00 euro/rok, s možnosťou automatického predĺženia o 5 rokov v prípade, ak nájomca najneskôr 6 mesiacov pred uplynutím pôvodnej doby nájmu t. j. do 30. 6. 2023 písomne oznámi prenajímateľovi, že má záujem na predĺžení doby nájmu. Nájomca požiadal o predĺženie doby nájmu spádového ihriska v novembri 2023. Vzhľadom k skutočnosti, že žiadosť o predĺženie doby nájmu nebola Mestu Trnava doručená v lehote podľa príslušných ustanovení zmluvy, nebolo možné dobu nájmu automaticky predĺžiť o päť rokov. 
Žiadosť o prenájom ihriska preto musela byť posudzovaná a riešená v súlade so zákonom č. 138/1991 Zb. o majetku obcí v znení neskorších predpisov a Zásadami hospodárenia a nakladania s majetkom Mesta a s majetkom štátu, ktorý Mesto užíva (ďalej ako „zásady hospodárenia). V zmysle aktuálne platnej legislatívy je možné prenajať majetok mesta konkrétnemu žiadateľovi iba z dôvodu hodného osobitného zreteľa, ktorý je vopred upravený v zásadách hospodárenia a za nájomné vo výške všeobecnej hodnoty nájomného stanovenej znaleckým posudkom, ktorý v deň schvaľovania nie je starší ako 9 mesiacov, alebo ak hodnota nájomného v úhrne za celé obdobie nájmu neprevyšuje 15000 eur na základe preukázateľného porovnania s obdobným nájmom alebo inou verejne dostupnou ponukou na nájom obdobnej veci. Zníženie nájomného oproti všeobecnej hodnote nájomného je možné iba v prípadoch, ktoré sú vopred definované v zásadách hospodárenia.
Znaleckým posudkom č. 42/2024 z 3. 3. 2024 vypracovaným Ing. Tomášom Nádaským bola hodnota nájmu pozemkov zastavaných spevnenými plochami – spádovým ihriskom stanovená vo výške 4,124 eur/m2/rok t.j. 22600,00 eur/rok (pozemky p. č. 8399/264, 8399/265). Zároveň predmetom nájmu je aj časť priľahlého pozemku p. č.8399/77 vo výmere cca 2000 m2, s použitím výšky nájmu určenej znaleckým posudkom by bolo nájomné za túto časť pozemku 8250,00 eur/rok. Nájomné za celý predmet nájmu predstavuje 30850 eur/rok. Uvedené nájomné by platilo pri každodennom užívaní predmetu nájmu t.j. 365 dní v roku. V tomto prípade sa nejedná o plnohodnotné užívanie predmetu nájmu a preto je potrebné výšku nájmu modifikovať vzhľadom na počet dní školského vyučovania (cca 190 dní, t.j. 52 % z počtu dní kalendárneho roka) a na čas vymedzený na prenájom (6 hod. z 12 hod. možných v mesiacoch október-apríl a 6 hod. z 13,5 hod. v mesiacoch máj, jún a september – t.j . 48 % z času možného otvorenia areálu). Vzhľadom na obmedzené užívanie predmetu nájmu by bolo prepočítané nájomné cca 7700,00 eur/rok.
Majetková komisia Mestského zastupiteľstva mesta Trnava sa v dňoch 27. 3. 2024, 14. 1. 2025 a 17. 3. 2025 opakovane zaoberala žiadosťou o prenájom spádového ihriska na Ul. Limbová ako aj pripomienkami so strany žiadateľa a navrhla spoločnosti BESST prenajať spádové ihrisko z dôvodu hodného osobitného zreteľa za nasledovných podmienok:
· Prenájom ihriska na dobu určitú 5 rokov, počas dní školského vyučovania v čase vyučovania od 8:00 do 14:00 hod za nájomné vo výške 2000,00 eur/rok, pričom nájomca bude oprávnený užívať predmet nájmu 5-krát za rok celý deň výlučne a zároveň umožní výlučné užívanie areálu min. 2-krát za rok na akcie organizované Mestom Trnava a umožní užívanie detských herných prvkov 3-krát týždenne v čase od 9:30 do 11:15 materským školám, ktoré pôsobia pod ZŠ s MŠ M. Gorkého. 
· Nájomca bude zaviazaný zabezpečovať: 
· bežnú údržbu zelene: kosenie min. 4-krát ročne, hrabanie lístia, čistenie plôch zelene,  
· bežná údržba plôch areálu: zber odpadkov, zametanie, odburiňovanie spevnených plôch – preukazovať fotodokumentáciou;
· Úhrada nájomného spätne od 1. 1. 2024.
Zároveň bola spoločnosť vyzvaná, aby predložila hodnoverným spôsobom podiel financovania zo strany štátu a zo strany rodičov/žiakov za roky 2022-2024. 
Uvedené bolo nájomcovi oznámené písomne Oznámením z 20. 3. 2025.
V stanovisku z 2. 6. 2025 spoločnosť BESST žiada o možnosť užívať ihrisko v čase vyučovanie, t.j. do 15,00 hod. S ostatnými podmienkami súhlasili. Žiadateľ nepredložil podiel financovania, ale zaslal stanovisko advokátskej kancelárie, či zvýhodnený prenájom ihriska predstavuje formu štátnej/minimálnej pomoci.
Majetková komisia na svojom zasadnutí 20. 8. 2025 prerokovala požiadavku o možnosť užívať ihrisko v čase vyučovanie, t.j. do 15,00 hod a odporúča schváliť prenájom ihriska na dobu určitú 5 rokov s podmienkami ako sú uvedené v návrhu uznesenia.
Prenájom časti spádového ihriska bol posudzovaný z pohľadu zákona o štátnej pomoci, v tomto prípade sa nejedná o štátnu pomoc, lebo nie je splnená podmienka  podľa čl. 107 ods. 1 Zmluvy o fungovaní EÚ, že opatrenie by malo vplyv na hospodársku súťaž a obchod medzi členskými štátmi EÚ. 
Všeobecná hodnota nájmu prenajímaných nehnuteľností podľa znaleckého posudku č. 206/2025 zo dňa 21. 8. 2025 vypracovaného Ing. Tomášom Nádaským je na úrovni:
· [bookmark: _Hlk207026692][bookmark: _Hlk207026793]parcely registra „C“ č. 8399/264  a č. 8399/265 - 3,020 eur/m2/rok,
· parcela registra „C“ č. 8399/77 - 1,753 eur/m2/rok.
Zámer nakladania s majetkom mesta bol zverejnený od 28. 8. 2025 do 16. 9. 2025.
Na prijatie uznesenia je potrebný súhlas trojpätinovej väčšiny všetkých poslancov MZ mesta Trnava.

